
I. VispārīgA informācija
1. Iepirkuma identifikācijas numurs
VTUA 2026/03
2. [bookmark: _Hlk504035859]Iepirkuma procedūras veids
Iepirkums tiek veikts pamatojoties uz Publisko iepirkumu likuma 9.pantu, saskaņā ar Publisko iepirkumu likumu, uz tā pamata izdotiem normatīvajiem aktiem un nolikumu.
3. Pasūtītājs
3.1. Valsts tehniskās uzraudzības aģentūra
Reģistrācijas Nr. 90001834941
Republikas laukums 2, Rīga, LV-1010
tālrunis: (+371) 67027149
e-pasta adrese: iepirkumi@vtua.gov.lv 
3.2. Iepirkumu veic ar Valsts tehniskās uzraudzības aģentūras 01.04.2026. rīkojumu Nr. 2026/VTUA-I.D.1-08e/31 “Par iepirkuma komisijas izveidošanu iepirkumam par arhīva pakalpojumu”  izveidotā Iepirkuma komisija (turpmāk – komisija). 
4. Pretendents
Pretendents, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
5. Iepirkuma priekšmets
5.1. Iepirkuma priekšmets: arhivāra pakalpojums.
5.2. Pretendents nedrīkst iesniegt piedāvājuma variantus.
6. Līguma izpildes laiks un vieta
6.1. Pakalpojums jāizpilda atbilstoši Tehniskās specifikācijas prasībām, Pasūtītāja norādītajā apjomā, vietā un laikā.
7. CPV kods
7.1. Iepirkuma CPV klasifikatora priekšmeta kods: 
92512000-3 (Arhīvu pakalpojumi).
8. [bookmark: _Hlk504044608]Piedāvājuma iesniegšanas un atvēršanas vieta, datums, laiks un kārtība. 
8.1.  Ieinteresētais piegādātājs piedāvājumu iesniedz līdz Iepirkumu uzraudzības biroja mājaslapā publicētajā paziņojumā par līgumu un EIS e–konkursu apakšsistēmā norādītajam termiņam Iepirkuma sadaļā EIS e – konkursu apakšsistēmā.
8.2.  Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
8.3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam. 
8.4. Piedāvājumi tiks atvērti EIS e–konkursu apakšsistēmā norādītajā termiņā. Piedāvājumu atvēršanas sanāksme ir atklāta un tā notiek elektroniski.
8.5. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
9. [bookmark: _Hlk504044737]Pasūtītāja kontaktpersonas
9.1. [bookmark: _Hlk504044866]Kontaktpersonas organizatoriskos jautājumos par iepirkumu -  Anta Anna Liepa; e-pasta adrese: iepirkumi@vtua.gov.lv; Tālr. Nr. (+371) 20273393.
10. Nolikuma saņemšana:
10.1. Iepirkuma dokumentācijai ir nodrošināta tieša un brīva elektroniskā pieeja EIS https://www.eis.gov.lv/EKEIS/Supplier/Organizer/402 e-konkursu apakšsistēmā šī konkursa sadaļā.
10.2. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[footnoteRef:1] [1:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883.
] 


11. Papildu informācijas pieprasīšanas kārtība:
11.1. Papildu informāciju ieinteresētais piegādātājs var pieprasīt latviešu valodā, nosūtot pieprasījumu pa pastu vai e-pastu (kas norādīti nolikuma 3.punktā), pieprasījumā ietverot arī iepirkuma nosaukumu un identifikācijas numuru.
11.2. Jebkura papildu informācija, kas tiks sniegta saistībā ar šo iepirkumu, tiks publicēta EIS https://www.eis.gov.lv/EKEIS/Supplier/Organizer/402 e-konkursu apakšsistēmā šī konkursa sadaļā. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
11.3. Papildu informācija par iepirkuma dokumentos iekļautajām prasībām uz piedāvājuma sagatavošanu un iesniegšanu vai pretendentu atlasi tiks sniegta trīs darbdienu laikā, bet ne vēlāk kā četras dienas pirms piedāvājuma iesniegšanas termiņa beigām, ja ieinteresētais piegādātājs papildu informāciju būs pieprasījis laikus.
11.4. Papildu informācija tiks nosūtīta piegādātājam, kas uzdevis jautājumu, kā arī vienlaikus ievietota EIS https://www.eis.gov.lv/EKEIS/Supplier/Organizer/402 e-konkursu apakšsistēmā šī konkursa sadaļā, norādot arī uzdoto jautājumu.

II. PRASĪBAS PIEDĀVĀJUMA NOFORMĒŠANAI UN IESNIEGŠANAI

12.  Piedāvājums jāiesniedz elektroniski EIS e-konkursu apakšsistēmā, vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:
12.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī konkursa sadaļā ievietotās formas;
12.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
13. Sagatavojot piedāvājumu, pretendents ievēro, ka:
13.1. Pieteikuma veidlapa, tehniskais un finanšu piedāvājums, jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
13.2. Iesniedzot piedāvājumu, pretendents pēc izvēles pretendenta pieteikumu (sk. 1.pielikumā ietvertās datnes) paraksta ar drošu elektronisko parakstu un laika zīmogu vai ar EIS piedāvāto elektronisko parakstu. Pieteikumu paraksta pretendenta pārstāvis ar pārstāvības tiesībām vai tā pilnvarota persona. Gadījumā, ja pārstāvības tiesības nav konstatējamas no Uzņēmumu reģistra datiem, piedāvājumam jāpievieno dokuments, kas apliecina pretendenta pārstāvja (-u) pārstāvības (paraksta) tiesības. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). 
13.3. Ja pretendents iesniedzis kāda dokumenta kopiju, to apliecina atbilstoši Elektronisko dokumentu likumā un  Ministru kabineta 04.09.2018. noteikumu Nr. 558 “Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Iepirkuma komisija, ja tai rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
13.4. Visas piedāvātās cenas aprēķina un norāda euro (EUR) bez pievienotās vērtības nodokļa (PVN).
13.5. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī konkursa sadaļā) ietvertos nosacījumus.
13.6. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
13.7. Ja piedāvājums saturēs kādu no 13.6.punktā minētajiem riskiem, tas netiks izskatīts.
13.8. Pretendentam piedāvājums jāiesniedz latviešu valodā. Ja kāds no piedāvājuma dokumentiem tiks iesniegts citā valodā, tad tam jāpievieno pretendenta apstiprināts tulkojums latviešu valodā saskaņā ar Ministru kabineta 22.08.2000. noteikumiem Nr.291 ”Kārtība, kādā apliecināmi dokumentu tulkojumi valsts valodā”. 
13.9. Pretendents piedāvājuma dokumentu noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr.473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
13.10. Ja attiecināms, informāciju, kas ir komercnoslēpums, atbilstoši Komerclikuma 19.pantam, vai tā uzskatāma par konfidenciālu informāciju, pretendents norāda savā piedāvājumā. Komercnoslēpums vai konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju.
13.11. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu.
13.12. Pretendenta piedāvājuma dokumentus paraksta pretendenta persona ar pārstāvības tiesībām. Ja dokumentus paraksta pilnvarotā persona, piedāvājuma atlases dokumentiem jāpievieno attiecīgās pilnvaras oriģināls vai kopija. Pilnvarā precīzi jānorāda pilnvarotajai personai piešķirto tiesību un saistību apjoms.
13.13. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
13.14. Ieinteresētajiem piegādātājiem EIS e-konkursu apakšsistēmā ir pieejami Skaidrojumi un pamācība piegādātājiem - http://paligs.eis.gov.lv/piegadatajiem/N_0_1.html. Pretendents ir atbildīgs par piedāvājuma pareizu, precīzu un savlaicīgu iesniegšanu EIS e-konkursu apakšsistēmā šī konkursa sadaļā. 


III. PRASĪBAS PRETENDENTIEM
14. 

	Pretendentam ir jāatbilst šādām prasībām:
	Lai pierādītu atbilstību pasūtītāja noteiktajām prasībām, pretendentam jāiesniedz šādi prasību apliecinošie dokumenti:

	14.1.Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs atbilstoši piegādātāja reģistrācijas vai pastāvīgās dzīvesvietas valsts normatīvo aktu prasībām.

Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus) un personu, uz kuras iespējām pretendents balstās kvalifikācijas apliecināšanai (ja nepieciešams).
	14.1.1. Pretendenta parakstīts pieteikums dalībai Iepirkumā, kurš sagatavots saskaņā ar Nolikuma 1. pielikumā pievienoto formu.
14.1.2. Pieteikumu paraksta pretendenta pārstāvis ar Latvijas Republikas Uzņēmumu reģistra Komercreģistrā vai atbilstošā reģistrā ārvalstīs nostiprinātām paraksta tiesībām.
14.1.3. Ārvalstī reģistrētam vai pastāvīgi dzīvojošam pretendentam jāiesniedz arī kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām, kā arī attiecīgās ārvalsts kompetentās institūcijas izziņu, kas apliecina pretendenta pārstāvēttiesīgās personas paraksta tiesības.
14.1.4. Ja piedāvājumu iesniedz piegādātāju apvienība vai personālsabiedrība, pieteikumā papildus norāda personu, kas Iepirkumā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu. Pieteikumu un pārējos piedāvājuma dokumentus paraksta minētā persona. Piedāvājumam jāpievieno vienošanās, ko parakstījušas visu dalībnieku pārstāvēttiesīgās personas ar pārstāvības tiesībām (vai pilnvarotās personas uz pilnvaras pamata), kurā norādīts, ka visi apvienības dalībnieki kopā un atsevišķi ir atbildīgi par līguma izpildi, atbildīgais piegādātāju apvienības dalībnieks, kas pilnvarots iesniegt piedāvājumu, pārstāvēt piegādātāju apvienību Iepirkuma procedūras ietvaros, parakstīt Iepirkuma līgumu, turklāt vienošanās protokolā jānorāda atbildības sadalījums starp apvienības dalībniekiem, norādot kādus darbu veidus un kādā apjomā veiks katrs no apvienības dalībniekiem, ja pretendents tiks atzīts par uzvarētāju Iepirkuma procedūrā.
14.1.5. Ja pretendenta piedāvājumu paraksta pilnvarota persona, tad jāpievieno pilnvara (skenēts dokumenta oriģināls PDF formātā).

	14.2. Pretendents iepriekšējo trīs gadu laikā (2023., 2024., 2025.gads, 2026.gads līdz piedāvājuma iesniegšanas dienai) ir sniedzis līdzīga rakstura arhīva pakalpojumu, kur pakalpojuma ietvaros veikta  dokumentu uzskaite, atlase, piegāde un iznīcināšana un vismaz viena līguma darbības laika periods ir vismaz 12 (divpadsmit) mēneši.

	14.2.1. pretendentam jāiesniedz sniegto pakalpojumu saraksts, saskaņā ar EIS pievienoto veidni.


15. Ja pretendents savu spēju apliecināšanai balstās uz citu personu iespējām, lai apliecinātu, ka pretendenta kvalifikācija atbilst Nolikuma prasībām un/vai Iepirkuma līguma izpildē vēlas piesaistīt apakšuzņēmējus, ja tas ir nepieciešams konkrētā Iepirkuma līguma izpildei – neatkarīgi no to savstarpējo attiecību rakstura minētie dalībnieki iesniedz apliecinājumus, adresētus pasūtītājam par uzņēmēju gatavību piedalīties Iepirkuma līguma izpildē/par nepieciešamo resursu nodošanu pretendentu rīcībā. Vienlaikus pieteikumā norādot, apakšuzņēmējiem un/vai personai, uz kuras iespējām pretendents balstās, lai apliecinātu kvalifikācijas atbilstību Nolikuma prasībām, izpildei nododamo līguma daļu un to apjoma aprakstu, kā arī piedāvājumam pievienojot informāciju, kas apliecina minēto personu atbilstību Nolikumā minētajām prasībām (Nolikuma 5. pielikums).
16. Pasūtītājs, attiecībā uz pretendentu, kuram būtu piešķiramas līguma slēgšanas tiesības, pārbauda, vai:
16.1. Pretendentam nepastāv Publisko iepirkumu likuma 9.panta astotajā daļā minētie gadījumi Pretendenta izslēgšanai no dalības Iepirkumā. 
16.2. Pretendenta norādītajai personai, uz kuras iespējām tas balstās, lai apliecinātu, ka tā kvalifikācija atbilst nolikumā noteiktajām prasībām, nepastāv Publisko iepirkumu likuma 9.panta astotās daļas 1., 2. vai 3.punktā minētie izslēgšanas gadījumi.
16.3. Pasūtītājs, attiecībā uz pretendentu, kuram būtu piešķiramas līguma slēgšanas tiesības, pārbauda, vai attiecībā uz šo pretendentu (kā arī tā norādīto apakšuzņēmēju vai personu, uz kuras iespējām pretendents balstās) nepastāv Starptautisko un Latvijas Republikas nacionālo sankciju likuma 11.1panta pirmajā un otrajā daļā noteiktie nosacījumi pretendenta izslēgšanai no dalības iepirkumā.  
17. Pretendents var balstīties uz citu personu iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.

IV. [bookmark: _Hlk504129766]PRETENDENTA PIEDĀVĀJUMĀ IESNIEDZAMĀ INFORMĀCIJA

18. Iepirkuma pieteikums:
18.1. Vispārējie nosacījumi pretendenta dalībai iepirkumā (tostarp iesniedzamie dokumenti) ir pieejami EIS www.eis.gov.lv e-konkursu apakšsistēmā šī konkursa sadaļā.
18.2. Lai apliecinātu savu dalību iepirkumā, pretendentam jāiesniedz pieteikums saskaņā ar EIS e-konkursu apakšsistēmā konkursa sadaļā publicēto veidlapu.
18.3. Pieteikumā, atbilstoši Iepirkumu uzraudzības biroja sniegtajam skaidrojumam (https://www.iub.gov.lv/lv/skaidrojums-mazie-un-videjie-uznemu ) un Eiropas Komisijas 2003.gada 6.maija Ieteikumam par mazo un vidējo uzņēmumu definīciju (OV L124, 20.5.2003.)) jānorāda, kādam statusam atbilst pretendents – mazajam vai vidējam uzņēmumam.
18.4. Iepirkuma komisija pieprasa informāciju no Uzņēmuma reģistra, lai gūtu pārliecību par pretendenta (tai skaitā piegādātāju apvienības dalībnieku, personālsabiedrības biedru, piesaistīto uzņēmēju, uz kuru iespējām pretendents balstās līguma izpildē) pārstāvības tiesībām un pārstāvības apjomu.
18.5. Ja pieteikumu nav parakstījusi persona ar pārstāvības tiesībām, tad piedāvājums tiek noraidīts.
[bookmark: _Hlk504135888]
19. Piedāvājuma sastāvs un noformēšana:
19.1. Pretendenta sagatavots un parakstīts pieteikums (1. pielikums). 
19.2. Pretendenta sagatavots un parakstīts tehniskais un finanšu piedāvājums (3. un 4.pielikums).
19.3. Pretendenta sagatavots un parakstīts sniegto pakalpojumu saraksts, saskaņā ar Nolikuma 14.2. punktu (6. pielikums).
20. Finanšu piedāvājums
20.1. Finanšu piedāvājumu sagatavo un iesniedz atbilstoši EIS e-konkursu apakšsistēmā šī konkursa sadaļā publicētajām veidlapām, aizpildot atbilstošās finanšu piedāvājuma formas ailes.
20.2. Finanšu piedāvājumā cena jānorāda euro (EUR) ar divām zīmēm aiz komata.
20.3. Sagatavojot finanšu piedāvājumu, pretendents iekļauj visas izmaksas, kas saistītas ar līguma izpildi. 
20.4. Iepirkuma līgumcena netiks pārskatīta, ja, slēdzot iepirkuma līgumu vai iepirkuma līguma laikā, izrādīsies, ka pretendents cenā nav iekļāvis kādas no izmaksām kvalitatīvai līguma izpildei, vai radīsies jebkādu iemeslu dēļ radīts sadārdzinājums.
20.5. Komisija katrā Iepirkuma daļā izvēlas piedāvājumu, kas atbilst Nolikumā izvirzītajām prasībām un finanšu piedāvājumā attiecīgajā Iepirkuma daļā norādītā cena par kopējo apjomu ir viszemākā.
20.6. Vērtējot finanšu piedāvājumu, Komisija izvērtē, vai finanšu piedāvājums nav nepamatoti lēts un rīkojas atbilstoši PIL 53. panta noteikumiem. Pretendenta piedāvājums tiek noraidīts, ja Komisija konstatē, ka ir iesniegts nepamatoti lēts piedāvājums.

V. [bookmark: OLE_LINK1][bookmark: _Hlk504139785]PIEDĀVĀJUMA NOFORMĒJUMA PĀRBAUDE, PRETENDENTU ATLASE UN PIEDĀVĀJUMU VĒRTĒŠANA
21. Vispārīga informācija:
4. 
5. 
6. 
6.1. 
21.1. Piedāvājumu pārbaudi, pretendentu atlasi un piedāvājumu vērtēšanu komisija veic slēgtā sēdē.
21.2. Piedāvājumu pārbaudes, pretendentu atlases un piedāvājumu vērtēšanas laikā komisija nodrošina piedāvājumu glabāšanu tā, lai tiem nevarētu piekļūt personas, kas nav iesaistītas piedāvājumu vērtēšanā.
21.3. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
21.4. Komisijai ir tiesības pieprasīt, lai pretendents precizē sniegto informāciju, ja tas nepieciešams piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai.
21.5. Ja komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.
21.6. Ja komisija pieprasa, lai pretendents precizē iesniegto informāciju, tā nosaka termiņu, līdz kuram pretendentam jāsniedz atbilde.
21.7. Piedāvājuma pārbaudei, pretendentu atlasei, kā arī piedāvājumu vērtēšanai un salīdzināšanai komisija var pieaicināt ekspertu.

22. Vērtēšanas kārtība:
22.1. Pārbaudot piedāvājumu atbilstību nolikumā izvirzītajām prasībām, komisija pārbauda atbilstību pretendentu atlases prasībām, atbilstību tehniskās specifikācijas prasībām, atbilstību finanšu piedāvājuma nosacījumiem un veic piedāvājuma izvēli saskaņā ar nolikuma 22.4.punktā noteikto piedāvājuma izvēles kritēriju. Komisija ir tiesīga pieņemt lēmumu pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
22.2. Pasūtītājs veic Publisko iepirkumu likuma 9.panta astotajā daļā noteikto pretendentu izslēgšanas gadījumu pārbaudi Publisko iepirkumu likuma 9.panta devītajā daļā noteiktajā kārtībā.
22.3. Konstatējot piedāvājuma neatbilstību kādai no prasībām, komisijai ir tiesības izslēgt pretendentu no turpmākas dalības iepirkumā.
22.4. [bookmark: _Hlk523212004]Komisija no piedāvājumiem, kas atbilst visām pretendentu atlases, kvalifikācijas un Tehniskās specifikācijas prasībām, pamatojoties uz Publisko iepirkumu likuma 51.panta ceturtajā daļā noteikto, izvēlas saimnieciski visizdevīgāko piedāvājumu ar viszemāko kopējo cenu.
22.5. Situācijā, kad diviem vai vairākiem pretendentiem ir vienādi cenas piedāvājumi, atbilstoši PIL 51. panta septītās daļas nosacījumiem, Komisija par izšķirošo piedāvājuma izvēles kritēriju nosaka lielāko vidējo sociālā nodokļa iemaksa valsts budžetā par pretendenta darbinieku 2025. gadā. Ja noteiktais kritērijs arī būs vienāds, pasūtītājs organizēs izlozi, uz kuru tiks uzaicināti tie pretendenti, kuru piedāvātās vidējo sociālā nodokļa iemaksa valsts budžetā par pretendenta darbinieku 2025. gadā ir vienādas. Gadījumā, ja kāds no uzaicinātajiem pretendentiem uz izlozi komisijas norādītajā termiņā neieradīsies, izloze notiks bez attiecīgā pretendenta klātbūtnes.
22.6. Pēc lēmuma pieņemšanas pretendenti 3 (trīs) darba dienu laikā tiek informēti par iepirkuma komisijas lēmumu. Par to pretendentiem tiek nosūtīta vēstule, izmantojot pretendenta pieteikumā norādītos kontaktus.

23. Iepirkuma līguma slēgšana
23.1. Motivētu lēmumu slēgt iepirkuma līgumu vai izbeigt iepirkumu, komisija pieņem ar balsu vairākumu.
23.2. Pasūtītājs noslēdz ar piegādātāju iepirkuma līgumu, pamatojoties uz piegādātāja piedāvājumu, tehnisko specifikāciju un līguma projektu. Ja piegādātājs ir piegādātāju apvienība, tad iepirkuma līgums tiek papildināts ar noteikumu, ka piegādātāji atbild par savām saistībām solidāri kā kopparādnieki.
23.3. Gadījumā, ja piegādātājs neparaksta iepirkuma līgumu pasūtītāja noteiktajā termiņā, nepaziņojot iepirkuma līguma neparakstīšanas iemeslu, pasūtītājs to uzskata par atteikumu slēgt iepirkuma līgumu un ir tiesīgs pieņemt lēmumu slēgt iepirkuma līgumu ar pretendentu, kura piedāvājums ir nākamais atbilstošais piedāvājums.
23.4. Iepirkuma līgumā grozījumi iespējami, ievērojot Publisko iepirkumu likuma 61.pantā noteikto.
23.5. Pasūtītājam ir tiesības samazināt veicamo piegādes apjomu, ja pretendenta piedāvātā kopējā piegādes izpildes līgumcena pārsniedz pasūtītāja finanšu iespējas.
23.6. Paredzamā līgumcena ir 20 000 euro (divdesmit tūkstoši euro un 00 centi) bez pievienotās vērtības nodokļa.

24. Noslēguma noteikumi
24.1. Pasūtītājs var jebkurā brīdī pārtraukt iepirkumu, ievērojot normatīvo aktu prasības, īpaši gadījumā, ja Pasūtītājam nav pietiekams finansējums iepirkuma realizācijai.
24.2. Pasūtītājs negarantē visa plānotā preces apjoma iegādi gadījumā, ja Pasūtītājam zūd nepieciešamība iegādāties preci plānotajā apjomā objektīvu apstākļu vai nepārvaramas varas, tai skaitā tādu no Pasūtītāja gribas neatkarīgu valsts pārvaldes institūciju lēmumu un rīcības vai normatīvo aktu pieņemšanas un spēkā stāšanās rezultātā, kas būtiski ierobežo pasūtītāja tiesības un spējas uzņemties attiecīgās līgumsaistības.
24.3. Ja nolikumā tiek konstatētas pretrunas ar publisko iepirkumu regulējošo tiesību aktu prasībām, piemēro publisko iepirkumu regulējošo tiesību aktu nosacījumus.

4. 
5. 
6. 
6.3. 
VI. PIELIKUMI
5. 
6. 
7. 
25. Nolikumam ir šādi pielikumi:
25.1. 1.pielikums - Pretendenta pieteikums dalībai iepirkumā uz 1 (vienas) lapas;
25.2. 2.pielikums - Tehniskā specifikācija uz 2 (divām) lapām;
25.3. 3.pielikums – Tehniskā piedāvājuma forma uz 1 (vienas) lapas;
25.4. 4.pielikums – Finanšu piedāvājuma forma uz 1 (vienas) lapas
25.5. 5.pielikums – Apakšuzņēmēja apliecinājums uz 2 (divām) lapaspusēm;
25.6. 6.pielikums – Pieredzes apliecinājums uz 1 (vienas) lapaspuses
25.7. 7.pielikums - Līguma projekts uz 6 (sešām) lapaspusēm

26. Pielikumi ir neatņemama nolikuma sastāvdaļa.

27. Personas datu apstrāde
  Pamatojoties uz 2016.gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu brīvu apriti un ar ko atceļ Direktīvu 95/46/EK (Vispārīgā datu aizsardzības regula), iepirkumā iesniegtajos dokumentos norādīto fizisko personu dati tiks apstrādāti, lai nodrošinātu iepirkuma norisi, atbilstoši Publisko iepirkumu likumam. Pasūtītājs iepirkumā iesniegtos personas datus apstrādā, iepirkuma dokumentus glabā un Publisko iepirkumu likumā noteiktajos gadījumos personas datus nodod Iepirkumu uzraudzības birojam un/vai citām Eiropas Savienības fondu vadībā iesaistītajām iestādēm un/vai tiesai. Personu dati var tikt/tiks publiskoti atbilstoši Publisko iepirkumu likumā un uz tā pamata izdoto tiesību aktu noteiktajam apjomam. Personas datu apstrādes pārzinis ir Valsts tehniskās uzraudzības aģentūra, Republikas laukums 2, Rīgā, LV-1010.

